Document ID: 32008R1303

KOMISSION ASETUS (EY) N:o 1303/2008,
annettu 18. päivänä joulukuuta 2008,
varainhoitovuodelle 2009 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille annetun asetuksen (EY) N:o 983/2008 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan g alakohdan yhdessä sen 4 artiklan kanssa,
sekä katsoo seuraavaa:
(1)
Hallinnollisen virheen vuoksi komission asetuksen (EY) N:o 983/2008 (2) liitteessä III, joka koskee yhteisön sisäisiä sokerin siirtoja, mainitaan Liettuan ja Portugalin kohdalla väärät viranomaiset, joilla on lupa vastaanottaa sokeria. Kyseisten virheiden oikaiseminen on välttämätöntä, jotta varmistetaan suunnitelman asianmukainen täytäntöönpano.
(2)
Sen vuoksi asetus (EY) N:o 983/2008 olisi oikaistava. Oikaisua olisi sovellettava kyseisen asetuksen voimaantulopäivästä.
(3)
Tässä asetuksessa säädetty toimenpide on maatalouden yhteisen markkinajärjestelyn hallintokomitean lausunnon mukainen,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 983/2008 liitteessä III oleva neljäs sarake ”Vastaanottaja” seuraavasti:
1)
Korvataan 2 kohdassa oleva ilmaisu ”Ministério das Finanças, Direcção-Geral das Alfândegas e dos Impostos Especiais sobre o Consumo, Direcção de Serviços de Licenciamento, Portugal” ilmaisulla ”IFAP, Portugal”.
2)
Korvataan 4 kohdassa ilmaisu ”NMA, Lietuva” ilmaisulla ”Lietuvos žemės ūkio ir maisto produktų rinkos reguliavimo agentūra, Lietuva”.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 10 päivästä lokakuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 2008.

Labels: 17
19
5
0
3
6
18